Michael Djurhus Prahl

Michael Djurhus Prahl (født 26. januar 1781 i Haus, død 22. mai 1851 i Bergen) var en norsk kjøpmann, proprietær og stortingsmann.

Fra 1806 var Prahl kjøpmann i Bergen, da han ble eier av firmaet J. H. Fasmer & Søn. Han skaffet seg mange
eiendommer i bygdene i Midthordland, samt Glesnes handelssted på Sotra. Fra 1836 var han også eier av lyststedet Christinegård i Bergen. 

Han var hollandsk generalkonsul og børskommissær, i flere år var han medlem av formannskapet i Bergen og medlem av styret for Norges Banks avdeling.

Prahl var 1. representant fra Bergen på Stortinget i 1818. Han var medlem av 13 komiteer, blant dem var han medlem av komiteen om bank- og pengestellet, samt av budsjettkomiteen.

Han var far til Ferdinand Prahl.

Referanser

Eksterne lenker 
 

Norske forretningsfolk
Norske godseiere
Stortingsrepresentanter 1818–1820
Stortingsrepresentanter for Bergen
Personer fra Osterøy kommune
Personer fra Bergen kommune